Diari Oficial de la Generalitat Valenciana


Sumari del DOGV 5422, del 05-01-2007 (2006/14914)

Informació pública del projecte de reparcel·lació forçosa de la unitat d'execució del sector S-5 Sos-Cuétara del Pla General d'Ordenació Urbana d'Algemesí.
-----------------------------------------------------------------------------------------------------------------------------------------------------------

### Dades del document

Número de DOGV
:   5422

Data del DOGV
:   05-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2006/14236


Data del document
:   10-09-2006

Organisme emissor
:   Sos-Cuetara, SA

Tipus de document
:   Informació Pública

A l'efecte del que preveu la Llei 16/2005, de 30 de desembre, de la  
Generalitat, Urbanística Valenciana (LUV), i del Decret 67/206, de 12  
de maig, del Consell de la Generalitat, pel qual s'aprova el Reglament  
d'Ordenació i Gestió Territorial i Urbanística, s'informa els titulars de  
finques registrals afectades que el 29 de juliol del 2005, mitjançant un  
acord plenari de l'Ajuntament d'Algemesí, s'eleva a definitiva l'aprovació  
del PDAI de la unitat d'execució única del sector S-5 Sos-Cuétara  
del PGOV d'Algemesí, elaborat per l'entitat mercantil Sos-Cuétara,  
SA, i adjudicar a esta la condició d'agent urbanitzador. El conseller  
de Territori i Habitatge, mitjançant la Resolució de data 28 de juny  
del 2005, aprova definitivament l'homologació i pla parcial del sector  
S-5 Sos-Cuétara del PGOV d'Algemesí. La dita resolució, junt amb  
les normes urbanístiques del pla parcial, es va publicar en el Butlletí  
Oficial de la Província de València número 265, de 14 de setembre  
del 2005. En compliment del referit planejament Sos-Cuétara, SA,  
ha formulat projecte de reparcel·lació forçosa de l'esmentada unitat  
d'execució a l'empara del que preveu l'article 169.5 de la Llei Urbanística  
Valenciana (d'ara en avant LUV), en relació amb l'article 416  
del Reglament d'Ordenació i Gestió Territorial i Urbanística (d'ara en  
avant ROGTU).  
En aplicació del que establix l'article 416.1 ROGTU, en relació  
amb l'article 177.1.a) LUV, procedix sotmetre el referit projecte amb  
tota la documentació annexa a informació pública per un termini d'un  
mes comptat a partir de l'endemà de la publicació d'este anunci en el  
Diari Oficial de la Generalitat Valenciana.  
Es fa constar que durant el dit termini els interessats en este procediment  
podran formular qualssevol al·legacions que els convinguen  
segons dret, tot això en els termes i les condicions de la LUV i del  
ROGTU. A este efecte qualsevol interessat podrà consultar el projecte  
de reparcel·lació forçosa depositat en la notària d'Ana Victoria García-  
Granero Colomer, carrer dels Arbres, 52-baix, d'Algemesí. Igualment  
es fa constar que qualsevol persona podrà comparéixer en la dita notària  
per a obtindre còpia de l'acta de protocol·lització del projecte i  
documents que s'hi adjunten, o sol·licitar que se li exhibisca esta. Així  
mateix, la referida documentació, com també l'expedient administratiu,  
podran ser consultats en els locals de l'Ajuntament d'Algemesí,  
plaça Major, núm. 3, 3a planta, els dies hàbils en idèntic horari.  
En aplicació de l'article 172.3 LUV, els propietaris i titulars de  
drets afectats per la reparcel·lació estan obligats a exhibir els títols que  
posseïsquen i declarar les situacions jurídiques, drets reals i personals  
que coneguen i afecten les seues finques, per la qual cosa servix la  
present notificació com a requeriment per a l'aportació de la indicada  
informació, i s'advertix així mateix que l'omissió, error o falsedat  
d'estes declaracions no podrà afectar el resultat objectiu de la reparcellació.  
En el cas que s'apreciara dol o negligència greu podrà exigir-se  
la responsabilitat civil o penal que corresponga.  
Especialment, es requerix els titulars de béns i drets afectats per la  
reparcel·lació perquè aporten a l'expedient la documentació necessària  
per a practicar una adequada valoració de les construccions, installacions,  
plantacions i si és el cas activitats que hagen de ser objecte  
d'indemnització a càrrec del projecte de reparcel·lació forçosa.  
Les al·legacions que, si és el cas, es formulen seran presentades a  
l'Ajuntament d'Algemesí, plaça Major, núm. 3.  
Algemesí, 10 de setembre de 2006.- El gerent de Sos-Cuétara, SA:  
Eduardo Sos Ahuir.